

|  |
| --- |
| **Pecyn Archwilio Hygyrchedd ar gyfer Ysgolion**  **a Lleoliadau Cyn-ysgol** |

|  |
| --- |
| **Pecyn Archwilio Hygyrchedd ar gyfer ysgolion a lleoliadau cyn-ysgol** |

|  |  |  |  |
| --- | --- | --- | --- |
| **Ysgol:** |  | **Dyddiad cwblhau:** |  |

|  |  |  |  |
| --- | --- | --- | --- |
| **Enw: (Pennaeth)** |  | **Llofnod:** |  |
| **Enw: (Cadeirydd y Corff Llywodraethu)** |  | **Llofnod:** |  |

Yn unol â pharagraff 2 (4) o atodlen 10 'Deddf Cydraddoldeb 2010' mae gan awdurdodau lleol a chyrff cyfrifol ddyletswydd i lunio, gweithredu, adolygu a diweddaru strategaeth hygyrchedd ysgrifenedig. Hefyd, mae'n rhaid i'r corff sy'n gyfrifol am ysgol lunio, gweithredu, adolygu a diweddaru cynlluniau hygyrchedd ysgrifenedig.

Mae'r hunan-archwiliad yma wedi cael ei lunio i gynorthwyo Llywodraethwyr a Phenaethiaid wrth baratoi cynllun hygyrchedd. Mae modd gweld templed o'r fformat sy'n cael ei awgrymu ar gyfer y cynllun ar ddiwedd y ddogfen archwilio yma.

|  |  |
| --- | --- |
| **C** | **Cydymffurfio.** |
| **CRh** | **Cydymffurfio'n Rhannol.**  Mae modd gwneud gwelliannau pellach, ond mae'r gofynion sylfaenol yn cael eu bodloni ar hyn o bryd. |
| **DdC** | **Ddim yn Cydymffurfio.** |

|  |  |  |  |  |  |  |
| --- | --- | --- | --- | --- | --- | --- |
| **Agwedd Allweddol** | | **Sgorau**   |  | | --- | | **C** | | **CRh** | | **DdC** | | **Sylwadau a chamau gweithredu gofynnol** |
| **1. A yw'ch lleoliad addysgol chi yn cydymffurfio â Deddf Cydraddoldeb 2010?** | | | |
| 1.1 | Oes gennych chi Gynllun Hygyrchedd? |  |  |
| 1.2 | Gafodd eich cynllun hygyrchedd ei lunio ar y cyd â phlant neu bobl ifanc ag ADY, eu teuluoedd a rhanddeiliaid eraill? |  |  |
| 1.3 | A yw pawb yn eich lleoliad yn effro i Ddeddf Cydraddoldeb 2010? |  |  |
| 1.4 | Oes gyda chi dystiolaeth sy'n dangos nad yw eich lleoliad yn trin disgyblion/myfyrwyr yn llai ffafriol na phawb arall, ac yn cymryd y camau rhesymol i sicrhau nad yw disgyblion/myfyrwyr anabl dan unrhyw anfantais o'u cymharu â'u cyfoedion? |  |  |
| 1.5 | Oes gyda chi dystiolaeth bod cymuned eich ysgol yn ymdrechu i weld y plentyn/person ifanc gydag ADY fel unigolyn yn hytrach nag fel rhywun ag anabledd? (e.e. hyfforddiant ymwybyddiaeth anabledd, cynlluniau addysg sy'n datblygu cryfderau plentyn/person ifanc yn ogystal â mynd i'r afael â'u hanawsterau) |  |  |
| 1.6 | Ydy pob aelod o staff yn deall anghenion disgyblion/myfyrwyr ac yn eu cefnogi yn ôl yr angen? |  |  |
| 1.7 | Oes gyda chi bolisïau, gweithdrefnau ac arferion cynhwysol ar gyfer yr ysgol gyfan? |  |  |
| 1.8 | A ydych chi'n gwneud ymdrech i gynnwys disgyblion/myfyrwyr gydag ADY a'u teuluoedd ymhob gweithgaredd gyfoethogi? |  |  |
| 1.9 | Ydych chi'n dathlu cryfderau disgyblion/myfyrwyr ag ADY ac yn canolbwyntio ar eu galluoedd yn hytrach na'r hyn maen nhw'n ei ganfod yn anodd? |  |  |
| 1.10 | A yw disgyblion/myfyrwyr yn rhan o broses recriwtio cynorthwywyr dysgu a staff eraill o fewn yr ysgol? |  |  |
| **2. A yw eich lleoliad yn hygyrch i bawb?** | | | |
| 2.1 | Ydych chi'n defnyddio arwyddion hygyrch, yn yr adeilad ac yn ystod gweithgareddau ac achlysuron? |  |  |
| 2.2 | Ydy disgyblion/myfyrwyr ag ADY yn cael eu cynnwys mewn fforymau sy'n cynnwys disgyblion/myfyrwyr e.e. cynghorau ysgol? |  |  |
| 2.3 | A oes cefnogaeth bersonol a chreadigol wedi'i threfnu er mwyn i bob disgybl/myfyriwr allu cymryd rhan ymhob gweithgaredd, gan gynnwys tripiau/ymweliadau a gweithgareddau allgyrsiol ac yn ystod amser egwyl? |  |  |
| 2.4 | Ydych chi'n sicrhau bod anawsterau ariannol ddim yn atal disgyblion/myfyrwyr gydag ADY rhag cael eu cynnwys mewn gweithgareddau ac achlysuron? |  |  |
| 2.5 | Ydy disgyblion/myfyrwyr ag ADY a'u teuluoedd yn derbyn gwybodaeth am deithiau ysgol a gweithgareddau ymlaen llaw er mwyn iddyn nhw allu gwneud trefniadau addas? |  |  |
| 2.6 | Ydych chi'n sicrhau bod symud o leoliad i leoliad wedi'i gynllunio'n ofalus ac wedi'i addasu ar gyfer anghenion unigol disgyblion/myfyrwyr ag ADY? |  |  |
| 2.7 | Ydych chi'n dod o hyd i ffyrdd hyblyg a chreadigol i sicrhau bod disgyblion/myfyrwyr ag ADY yn gallu symud yn hawdd rhwng eu dosbarthiadau? |  |  |
| 2.8 | Ydych chi'n trefnu achlysuron arbennig i grwpiau bychan neu unigolion i feithrin hunan-barch, hyder a sgiliau cymdeithasol? |  |  |
| 2.9 | Ydych chi'n gweithio'n agos gyda theuluoedd (a'r Gwasanaeth Mynychu'r Ysgol a Lles os yw'n briodol) i wella presenoldeb? |  |  |
| 2.10 | Ydych chi'n cymryd camau rhagweithiol i oresgyn bwlio drwy weithredu polisïau a dulliau gwrth-fwlio? |  |  |
| **3. Ydy'r cwricwlwm yn hygyrch?**  Ystyriwch:   * Hyfforddiant staff * Darpariaeth Cynnal Dysgu * Argaeledd ac addasrwydd cymhorthion ategol (e.e. gliniaduron) * Darpariaeth ar gyfer asesiadau * Targedau i'w bodloni o ran arholiadau | | | |
| 31 | Os gan staff ddyheadau a disgwyliadau uchel ar gyfer disgyblion/myfyrwyr ag ADY? |  |  |
| 3.2 | Ydy staff eich ysgol yn derbyn hyfforddiant rheolaidd am anghenion ychwanegol, ac yn ei ddiweddaru, a sut mae modd diwallu'r anghenion hynny? |  |  |
| 3.3 | Ydy plant ag anableddau yn cael eu hannog i gymryd rhan mewn gweithgareddau  cerddoriaeth, drama ac ymarfer corff? |  |  |
| 3.4 | Ydy athrawon dosbarth/staff Addysg Gorfforol yn gwybod sut i gynnwys disgyblion/myfyrwyr gydag anableddau yn rhan o'u gwersi Addysg Gorfforol? |  |  |
| 3.5 | Ydy disgyblion/myfyrwyr a'u teuluoedd yn rhan o waith adolygu cynlluniau unigol am fynediad i'r cwricwlwm? |  |  |
| 3.6 | Ydych chi'n defnyddio ymateb graddedig wrth ddiwallu anghenion disgyblion/myfyrwyr ag ADY? |  |  |
| 3.7 | Ydych chi'n defnyddio'r cylch 'asesu, cynllunio, adolygu' i lywio'r ymateb graddedig? |  |  |
| 3.8 | A yw'r bwlch rhwng cyrhaeddiad disgyblion/myfyrwyr ag ADY a'r rhai heb ADY wedi lleihau dros amser (gan hefyd sicrhau cyflawniad uchel pob disgybl)? |  |  |
| 3.9 | Ydy'r cynnydd sy'n cael ei wneud gan eich disgyblion/myfyrwyr yr un mor dda â disgyblion/myfyrwyr eraill ag ADY yn genedlaethol? |  |  |
| 3.10 | A ydych chi'n sicrhau bod gwaith cartref yn hygyrch i bawb e.e. drwy osod gwaith cartref yn gynnar yn y wers, drwy ei roi ar-lein (a rhoi copi caled i deuluoedd heb fynediad i'r we)? |  |  |
| 3.11 | A yw staff cyflenwi, gan gynnwys athrawon cyflenwi, yn gwybod am anghenion ychwanegol disgyblion/myfyrwyr ac yn gwybod sut i ddiwallu'r anghenion hynny? |  |  |
| 3.12 | Ydy staff yn cael amser i gynllunio ar gyfer disgyblion/myfyrwyr sydd angen cwricwlwm gwahanol neu bersonol? |  |  |
| 3.13 | Oes gan ddisgyblion/myfyrwyr ag ADY fynediad at dechnoleg gwybodaeth briodol? |  |  |
| 3.14 | Ydy pob oedolyn ychwanegol, gan gynnwys cynorthwywyr dysgu, yn meithrin perthynas gadarnhaol, gan gefnogi hyblygrwydd a hwyluso dysgu'n annibynnol? |  |  |
| 3.15 | Ydy cymhorthion ategol yn cael eu defnyddio i sicrhau bod disgyblion/myfyrwyr gydag ADY yn cael eu cynnwys yn y cwricwlwm? |  |  |
| **4. A yw eich lleoliad chi'n hygyrch i bawb?**  Ystyriwch:   * Ydy pob adeilad ysgol ac ardal allanol yn hygyrch ar gyfer disgyblion â nam corfforol, nam ar eu clyw neu nam ar eu golwg? * Hygyrchedd o ran cyfleusterau chwaraeon * Cludiant i'r ysgol * Gweithgareddau y tu allan i oriau ysgol * Unrhyw waith adnewyddu sydd wedi'i gynllunio. | | | |
| 4.1 | A yw'ch adeiladau wedi cael eu haddasu mewn modd sy'n sicrhau eu bod yn hygyrch i bobl ag anableddau? |  |  |
| 4.2 | Os nad yw'n bosibl gwneud addasiadau, ydych chi wedi dod o hyd i ffyrdd eraill i sicrhau hygyrchedd e.e. symud dosbarthiadau i ystafelloedd dosbarth hygyrch? |  |  |
| 4.3 | Ydy'r llwybrau o amgylch y lleoliad a'r trefniadau parcio yn ddiogel, yn hawdd eu cyrraedd ac yn meddu ar ddigon o arwyddion? |  |  |
| 4.4 | Ydy'r systemau argyfwng a gadael yr adeilad mewn argyfwng yn hygyrch i bawb e.e. oes gan y larymau rannau gweledol a chlywedol? |  |  |
| 4.5 | A yw toiledau a chyfleusterau newid wedi'u lleoli mewn mannau addas, ac yn cael eu defnyddio at y dibenion cywir e.e. ddim yn cael eu defnyddio i storio pethau? |  |  |
| 4.6 | Oes ardaloedd synhwyraidd isel a thawel ar gael yn y lleoliad? |  |  |
| 4.7 | A yw eich ystafelloedd (heb gynnwys yr ystafelloedd dosbarth) wedi'u sefydlu yn y modd mwyaf addas ar gyfer disgyblion/myfyrwyr ag anabledd corfforol? |  |  |
| 4.8 | A yw'r ystafelloedd dosbarth wedi'u haddasu i sicrhau bod modd i ddisgyblion/myfyrwyr gydag anghenion synhwyraidd ddefnyddio pob rhan o'r ystafell? Mae hyn yn cynnwys gosod llenni i leihau lefelau sŵn a chael gwared ar annibendod. |  |  |
| 4.9 | Ydy'r dodrefn a'r offer sydd wedi'u dewis wedi cael eu haddasu a'u lleoli yn y mannau mwyaf addas? |  |  |
| 4.10 | Os oes angen, ac os yw'n bosib, oes yna raniadau yn eu lle mewn ystafelloedd agored i sicrhau mynediad i ddisgyblion/myfyrwyr ag anawsterau synhwyraidd? |  |  |
| 4.11 | Os ydy negeseuon intercom yn cael eu defnyddio, ydyn nhw'n cael eu hail-adrodd i ddisgyblion/myfyrwyr â nam ar eu clyw? |  |  |
| 4.12 | Ydy pob arwydd a symbol mewn Braille ar gyfer disgyblion gyda nam ar eu golwg, ac ar ffurf llun i rai gydag anawsterau dysgu a chyfathrebu? |  |  |
| 4.13 | Ydych chi'n defnyddio marciau gweladwy iawn i sicrhau diogelwch disgyblion/myfyrwyr â nam ar eu golwg? |  |  |
| 4.14 | Ydych chi'n ymgynghori â disgyblion/myfyrwyr ag ADY ynghylch hygyrchedd ystafelloedd dosbarth, toiledau a chyfleusterau newid ayyb? |  |  |
| **5. Pa mor hygyrch yw'r wybodaeth, cyngor ac arweiniad?**  Ystyriwch:   * Argaeledd gwybodaeth/gwaith ysgol mewn fformatau amgen ar gyfer disgyblion â nam ar eu golwg / nam ar eu clyw neu sydd ag anghenion dysgu ychwanegol (gan geisio barn disgyblion) * Darparu cymhorthion cyfathrebu/technoleg angenrheidiol i alluogi disgyblion i gymryd rhan a chyfleu'u barn a'u gwaith. | | | |
| 5.1 | A yw eich Cynllun Hygyrchedd ar gael ar-lein ac ar ffurf copi caled (ar gyfer teuluoedd heb fynediad i'r we)? |  |  |
| 5.2 | Ydych chi'n gweithio gyda rhieni/cynhalwyr a phobl ifainc i sicrhau bod eich gwefan wedi'i gyflwyno mewn ffordd sy'n addas i bawb? |  |  |
| 5.3 | Ydych chi'n cynnal cyfarfodydd adolygu ac ati ar adegau pan fydd modd i rieni fynychu? |  |  |
| 5.4 | Ydych chi wedi datblygu sianeli cyfathrebu a phrosesau adolygu sy'n galluogi gwybodaeth i gael ei rhannu ddwy-ffordd gyda theuluoedd? |  |  |
| 5.5 | Ydy'r wybodaeth ar gael mewn ieithoedd gwahanol? |  |  |
| 5.6 | Ydy'r wybodaeth ar gael mewn ffurfiau gwahanol, gan gynnwys   * 'hawdd i ddarllen' * print mawr * symbolau * sain? |  |  |
| 5.7 | A yw staff yn defnyddio technoleg i'w gwneud hi'n haws i gynnwys disgyblion anabl pan fo angen? |  |  |
| 5.8 | Ydych chi'n sicrhau bod disgyblion/myfyrwyr yn gwybod yn union pwy i gysylltu â nhw am wybodaeth, cyngor a chefnogaeth? |  |  |
| **Canllawiau ychwanegol**  [https://llyw.cymru/sites/default/files/publications/2018-04/cynllunio-ar-gyfer-cynyddu-mynediad-i-ysgolion-i-ddisgyblion-ag-anableddau.pdf](https://gov.wales/sites/default/files/publications/2018-04/planning-to-increase-access-to-schools-for-disabled-pupils.pdf)  <http://www.legislation.gov.uk/ukpga/2010/15/schedule/10?view=plain>  **Manylion cyswllt defnyddiol**  Ysgolion yr 21ain Ganrif – 01443 744002  Gwasanaeth Cynnal Dysgu – 01443 744333 | | | |

Esiampl o dempled RhCT: Cynllun Hygyrchedd - Enw'r Ysgol - Dyddiad - Logo'r Ysgol

|  |
| --- |
| **Cyflwyniad** |
| **Dull o ddatblygu'r cynllun** |
| **Gwella mynediad i'r cwricwlwm**  Blaenoriaethau tymor byr  Blaenoriaethau tymor canolig  Blaenoriaethau tymor hir |
| **Gwneud amgylchedd ffisegol yr ysgol yn fwy hygyrch**  Blaenoriaethau tymor byr  Blaenoriaethau tymor canolig  Blaenoriaethau tymor hir |
| **Gwella cyfathrebu a mynediad at wybodaeth am yr ysgol**  Blaenoriaethau tymor byr  Blaenoriaethau tymor canolig  Blaenoriaethau tymor hir |
| **Materion eraill** |
| **Casgliadau** |

|  |  |  |  |  |
| --- | --- | --- | --- | --- |
| **Targed/Cam Gweithredu** | **Gan bwy?** | **Adnoddau** | **Amserlen** | **Mesur cyflawniad / effaith** |
| **Gwella mynediad i'r cwricwlwm** | | | | |
|  |  |  |  |  |
| **Gwneud amgylchedd ffisegol yr ysgol yn fwy hygyrch** | | | | |
|  |  |  |  |  |
| **Gwella cyfathrebu a mynediad at wybodaeth am yr ysgol** | | | | |
|  |  |  |  |  |